การบริหารเงินอย่างมีประสิทธิภาพ
โดย...วราณี วรรณรัตน์
25 มี.ค. 2558

โดย...วราณี วรรณรัตน์
ในแต่ละคนมีคนมีเป้าหมายในชีวิตไม่เหมือนกัน และยังยอมรับความเสี่ยงได้ไม่เท่ากัน ซึ่งการวางแผนการบริหารเงินของคนไทยในปัจจุบันยังมุ่งเน้นไปที่การฝากเงินการธนาคารเป็นส่วนใหญ่ ซึ่งจะเป็นการบริหารเงินเพื่อให้ได้ผลตอบแทนเพียงแค่ดอกเบี้ยเท่านั้น ตามหลักการพื้นฐานของเศรษฐศาสตร์รายได้ที่สมดุลต้องมาจาก 4 ปัจจัยด้วยกัน คือ
1.ผลตอบแทน คือ ค่าเช่า (Rent)
2.ผลตอบแทน คือ ค่าจ้าง (Wage)
3.ผลตอบแทน คือ กำไร (Profit)
4.ผลตอบแทน คือ ดอกเบี้ย (Interest)
ซึ่งการบริหารเงินที่ดีจะต้องสามารถทำให้เงินงอกเงยได้ครบ 4 ด้านจะทำให้มีการบริหารเงินนั้นมีประสิทธิภาพ การบริหารเงินเพื่อให้ครบ 4 ด้านมีได้หลากหลายวิธี  เช่น การบริหารเงินผ่านกองทุน การบริหารเงินผ่านหุ้น หรือการบริหารเงินผ่านประกันชีวิต หรือการบริหารเงินผ่านอสังหาริมทรัพย์ ซึ่งการบริหารเงินแต่ละประเภทมีผลตอบแทนและเป้าหมายที่แตกต่างกัน
การบริหารเงินและผลตอบแทนแต่ละประเภทมีความแตกต่างกันดังต่อไปนี้ คือ การบริหารเงินผ่านหุ้น เหมาะสมสำหรับการลงทุนยาวๆ และคนที่จะลงทุนควรจะมีอายุยังไม่มาก เพราะรับความเสี่ยงได้มาก ซึ่งการบริหารเงินแบบนี้เราจะได้ผลตอบแทนที่เรียกว่ากำไร
การบริหารเงินผ่านประกันชีวิต เหมาะสมกับคนที่มีภาระที่ต้องดูแล และต้องการความมั่นคงให้กับคนที่เราต้องดูแล โดยความสำคัญการบริหารเงินผ่านประกันชีวิต คือ การรับประกันความเสี่ยง ไม่ใช่ผลตอบแทนที่สูง ดังนั้นต้องเข้าใจความสำคัญของผลิตภัณฑ์ ซึ่งการบริหารเงินผ่านวิธีนี้เราจะเรียกว่า ดอกเบี้ย
การบริหารเงินผ่านอสังหาริมทรัพย์ เหมาะสมสำหรับคนที่ต้องการมีอิสระในอนาคต และเป็นการลงทุนที่ต้องใช้ระยะเวลา หมายถึง การรับรายได้เป็นค่าเช่า ซึ่งการบริหารเงินวิธีนี้สามารถได้ผลตอบแทนเป็น ค่าเช่า หรือกำไร (ในกรณีนี้ขาย)
การบริหารเงินผ่านกองทุนรวม ซึ่งผลตอบแทนที่ได้จะเป็นผลตอบแทนด้านกำไร มีหลายคนไม่รู้จักกองทุนรวม จริงๆ แล้วเป็นผลิตภัณฑ์ที่เหมาะสมกับผู้ที่จะเริ่มการลงทุนเพื่อให้ได้กำไร แต่ไม่มีความเข้าใจในการลงทุนดี หรือไม่มีเวลาที่จะดูแลโดยการลงทุนผ่านผู้ที่มีความเชี่ยวชาญที่จะดูแลผลตอบแทนให้กับผู้ลงทุน โดยผลตอบแทนจะขึ้นอยู่กับความเสี่ยงที่รับได้  ตั้งแต่การลงทุนที่ตราสารหนี้หรือพันธบัตรรัฐบาล ซึ่งลูกค้ารายย่อยอาจจะไม่สามารถมีเงินลงทุนในปริมาณมาก มีเงินลงทุนเพียงเล็กน้อยก็สามารถลงทุนได้ หรือในกรณีที่อยากลองเล่นหุ้นก็สามาถเลือกลงทุนที่กองทุนที่มีสัดส่วนการลงทุนให้หุ้น สิ่งเหล่านี้ ก็สามารถบริหารเงินเพื่อให้ได้กำไรได้
อยากให้ทุกท่านลองกลับไปดูที่เงินออมของทุกคนว่ามีการบริหารเงินได้ครบตามพื้นฐานทางเศรษฐศาสตร์ เพื่อให้กระเป๋าเงินของท่านมีการบริหารเงินครบทุกปัจจัยและมีความมั่นคง